CELEX: 32022R0854
Language: lt
Date: 2022-05-31 00:00:00
Title: Komisijos įgyvendinimo reglamentas (ES) 2022/854 2022 m. gegužės 31 d. kuriuo dėl tam tikrų gyvūninių produktų siuntų įvežimo į Sąjungą veterinarijos arba oficialių sertifikatų pavyzdžių iš dalies keičiamas Įgyvendinimo reglamento (ES) 2020/2235 III priedas (Tekstas svarbus EEE)

2022 6 1   
               
               
                  LT
               
               
                  Europos Sąjungos oficialusis leidinys
               
               
                  L 150/69
               
            
         KOMISIJOS ĮGYVENDINIMO REGLAMENTAS (ES) 2022/854
         2022 m. gegužės 31 d.
         kuriuo dėl tam tikrų gyvūninių produktų siuntų įvežimo į Sąjungą veterinarijos arba oficialių sertifikatų pavyzdžių iš dalies keičiamas Įgyvendinimo reglamento (ES) 2020/2235 III priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 7 straipsnio 2 dalies a punktą,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (2), visų pirma į jo 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentą) (3), ypač į jo 90 straipsnio pirmos pastraipos a ir b punktus ir 126 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamente (ES) 2020/2235 (4) nustatytos taisyklės, susijusios su Reglamente (ES) 2016/429 nustatytais gyvūnų sveikatos sertifikatais, Reglamente (ES) 2017/625 nustatytais oficialiais sertifikatais ir tais reglamentais pagrįstais veterinarijos arba oficialiais sertifikatais, taikomais įvežant į Sąjungą tam tikras gyvūnų ir prekių siuntas. Visų pirma Įgyvendinimo reglamento (ES) 2020/2235 III priede nustatyti, inter alia, tam tikrų žmonėms vartoti skirtų gyvūninių produktų siuntų įvežimo į Sąjungą veterinarijos arba oficialių sertifikatų pavyzdžiai;
                  
               
                     (2)
                  
                  
                     konkrečiau, Įgyvendinimo reglamento (ES) 2020/2235 III priedo 1 skyriuje pateiktas žmonėms vartoti skirtos šviežios naminių galvijų mėsos, išskyrus mechaniškai atskirtą mėsą, įvežimo į Sąjungą veterinarijos arba oficialaus sertifikato pavyzdys (BOV PAVYZDYS). To pavyzdžio I dalies pastabų I.27 langelyje siuntos apraše turėtų būti įtrauktas praleistas prekės tipas „subproduktas“. Todėl tą pavyzdį reikia atitinkamai iš dalies pakeisti;
                  
               
                     (3)
                  
                  
                     be to, Įgyvendinimo reglamento (ES) 2020/2235 III priedo 33, 34 ir 35 skyriuose atitinkamai pateikti žmonėms vartoti skirto žalio pieno įvežimo į Sąjungą veterinarijos arba oficialaus sertifikato pavyzdys (MILK-RM PAVYZDYS), žmonėms vartoti skirtų pieno gaminių, iš žalio pieno arba kurių neprivaloma apdoroti specialiu riziką mažinančiu apdorojimo būdu, įvežimo į Sąjungą veterinarijos arba oficialaus sertifikato pavyzdys (MILK-RMP/NT PAVYZDYS) ir žmonėms vartoti skirtų pieno gaminių, kuriuos privaloma pasterizuoti, įvežimo į Sąjungą veterinarijos arba oficialaus sertifikato pavyzdys (DAIRY-PRODUCTS-PT PAVYZDYS). Tuose pavyzdžiuose gyvūnų sveikumo patvirtinimas turėtų būti patikslintas atsižvelgiant į gyvūnų sveikatos reikalavimus, susijusius su pieno kilme. Todėl tuos pavyzdžius reikia atitinkamai iš dalies pakeisti;
                  
               
                     (4)
                  
                  
                     todėl Įgyvendinimo reglamento (ES) 2020/2235 III priedas turėtų būti atitinkamai iš dalies pakeistas;
                  
               
                     (5)
                  
                  
                     siekiant išvengti prekybos sutrikimų, susijusių su tam tikrų gyvūninių produktų, kuriems taikomi Įgyvendinimo reglamento (ES) 2020/2235 III priedo 1, 33, 34 ir 35 skyriuose pateikti veterinarijos arba oficialių sertifikatų pavyzdžiai, siuntų įvežimu į Sąjungą, pereinamuoju laikotarpiu, laikantis tam tikrų sąlygų, turėtų būti toliau leidžiama naudoti veterinarijos arba oficialius sertifikatus, išduotus pagal Įgyvendinimo reglamentą (ES) 2020/2235, taikytą iki įsigaliojant šiuo įgyvendinimo reglamentu padarytiems pakeitimams;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/2235 III priedas iš dalies keičiamas pagal šio reglamento priedą.
         
         
            2 straipsnis
            Pereinamuoju laikotarpiu iki 2023 m. vasario 15 d. į Sąjungą toliau leidžiama įvežti tam tikrų gyvūninių produktų siuntas, prie kurių pridėtas atitinkamas veterinarijos arba oficialus sertifikatas, išduotas pagal Įgyvendinimo reglamento (ES) 2020/2235, taikyto iki įsigaliojant šiuo įgyvendinimo reglamentu padarytiems to įgyvendinimo reglamento pakeitimams, III priedo 1, 33, 34 ir 35 skyriuose pateiktus pavyzdžius, jei veterinarijos arba oficialus sertifikatas buvo išduotas ne vėliau kaip 2022 m. lapkričio 15 d.
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 31 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 139, 2004 4 30, p. 55.
         
            (2)  OL L 84, 2016 3 31, p. 1.
         
            (3)  OL L 95, 2017 4 7, p. 1.
         
            (4)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).
      
      
         
            PRIEDAS
            Įgyvendinimo reglamento (ES) 2020/2235 III priedas iš dalies keičiamas taip:
            
                        a)
                     
                     
                        1 skyriuje, žmonėms vartoti skirtos šviežios naminių galvijų mėsos, išskyrus mechaniškai atskirtą mėsą, įvežimo į Sąjungą veterinarijos arba oficialaus sertifikato pavyzdžio (BOV pavyzdys) I dalies pastabų I.27 langelis pakeičiamas taip:
                        
                                    „I.27 langelis.
                                 
                                 
                                    Nurodyti tinkamą Suderintos sistemos (SS) kodą: 02.01, 02.02, 02.06, 05.04 arba 15.02.
                                 
                              Siuntos aprašas:
                        
                                     
                                 
                                 
                                    
                                       Prekės tipas: nurodykite „nesmulkinta skerdena“, „skerdenos pusė“, „skerdenos ketvirčiai“, „subproduktas“ arba „išpjovos“.
                                 
                              
                                     
                                 
                                 
                                    
                                       Apdorojimo būdas: jei tinkama, nurodyti „be kaulų“, „su kaulais“ ir (arba) „brandinta“. Jei užšaldyta, nurodyti išpjovų ir (arba) gabalų užšaldymo datą (metai, mėnuo).“;
                                 
                              
                  
                        b)
                     
                     
                        33–35 skyriai pakeičiami taip:
                        „33 SKYRIUS
                        
                           ŽMONĖMS VARTOTI SKIRTO ŽALIO PIENO ĮVEŽIMO Į SĄJUNGĄ VETERINARIJOS ARBA OFICIALAUS SERTIFIKATO PAVYZDYS („MILK-RM“ PAVYZDYS)
                        
                        
                           
                        
                           
                        
                           
                        
                           
                        
                           
                        34 SKYRIUS
                        
                           ŽMONĖMS VARTOTI SKIRTŲ PIENO GAMINIŲ, IŠ ŽALIO PIENO ARBA KURIŲ NEPRIVALOMA APDOROTI SPECIALIU RIZIKĄ MAŽINANČIU APDOROJIMO BŪDU, ĮVEŽIMO Į SĄJUNGĄ VETERINARIJOS ARBA OFICIALAUS SERTIFIKATO PAVYZDYS („MILK-RMP/NT“ PAVYZDYS)
                        
                        
                           
                        
                           
                        
                           
                        
                           
                        
                           
                        
                           
                        35 SKYRIUS
                        
                           ŽMONĖMS VARTOTI SKIRTŲ PIENO GAMINIŲ, KURIUOS PRIVALOMA PASTERIZUOTI, ĮVEŽIMO Į SĄJUNGĄ VETERINARIJOS ARBA OFICIALAUS SERTIFIKATO PAVYZDYS („DAIRY-PRODUCTS-PT“ PAVYZDYS)
                        
                        
                           
                        
                           
                        
                           
                        
                           
                        
                           
                        
                           “